نعیم الدین مراد آبادی

ممتاز عالم دین جن کا تاریخی نام 'غلام مصطفے' تھا۔ والد کا نام مولانا محمد معین الدین نزہت تھا۔ ( 21 صفر المظفر 1300ھ۔ 18 ذوالحجہ 1367ھ )

حصولِ تعلیم 

آٹھ سال کی عمر میں قرآن پاک حفظ کیا۔ اردو اور فارسی کی کتب والد بزرگوار سے پڑھیں۔ ملا حسن تک درس نظامی حضرت مولانا شاہ فضل احمد سے پڑھا اور حضرت مولانا سید شاہ گل محمد سے 1318ھ میں تکمیل کر کے افتاء نویسی سیکھی۔ طب کی تعلیم مولانا شاہ فضل احمد امروہوی سے حاصل کی۔ 1320ھ میں دستار بندی ہوئی۔آپ کے نمایاں شاگردوں میں مفتی عبدالجلیل نقشبندی بھی سر فہرست ہیں۔جن کا مزار ٹھاروشاہ سندھ پاکستان میں واقع ہے۔

لقب و خطاب 

تدریس میں خاصا کمال حاصل تھا اور 'استاذ العلماء' کے لقب سے مشہور تھے۔ مولانا احمد رضا خان فاضلِ بریلوی نے انہیں 'صدرالافاضل' کا خطاب دیا۔

تحریر و تحقیق 

ایک عرصہ تک مولانا ابو الکلام آزاد کے رسائل ابلاغ اور الہلال میں مضامین لکھتے رہے۔
بیس برس کی عمر میں مولانا شاہ محمد سلامت اللہ رام پوری کے رسالہ 'اعلام الاذکیا' کی تائید میں 'الکلمتہ العلیاء' لکھا۔ آپ زبردست مناظر تھے۔ امام احمد رضا خان بریلوی کے ترجمۂ قرآن کنز الایمان پر تفسیری حاشیہ بنام خزائن العرفان تحریر کیا۔

تصانیف 
تصنیفات وتالیفات:
دینی وملی، سیاسی وسماجی، تدریسی اور تبلیغی خدمات کے باوجود صدر الافاضل نے تقریباً دودرجن کتابیں بطور یاد گار چھوڑی ہیں۔

 {1} تفسیر خزائن العرفان
 {2} نعیم البیان فی تفسیر القرآن
 {3} الکلمۃ العلیا لاعلاء علم المصطفیٰ
 {4} اطیب البیان در رد تقویۃ الایمان
 {5} مظالم نجدیہ برمقابر قدسیہ
 {6} اسواط العذاب علی قوامع القباب
 {7} آداب الاخیار
 {8} سوانح کربلا
 {9} سیرت صحابہ رضی اللہ تعالٰی عنہم
 {10} التحقیقات لدفع التلبیسات
 {11} ارشاد الانام فی محفل لمولود والقیام
 {12} کتاب العقائد
 {13} زاد الحرمین
 {14} الموالات
 {15} گلبن غریب نواز
 {16} شرح شرح مائۃ عامل
 {17} پراچین کال
 {18} فن سپاہ گری
 {19} شرح بخاری (نامکمل غیر مطبوع)
 {20} شرح قطبی (نامکمل غیر مطبوع)
 {21} ریاض نعیم (مجموعہ کلام)
 {22} کشف الحجاب عن مسائل ایصال ثواب
 {23} فرائد النور فی جرائد القبور

آل انڈیا سنی کانفرنس 

1946ء میں بنارس میں منعقدہ آل انڈیا سنی کانفرنس میں سنی علما میں اتحاد و اتفاق کی فضا پیدا کرنے میں اہم کردار ادا کیا۔

وصال 

67 برس کی عمر میں 18 ذوالحجہ 1367ھ میں وصال ہوا۔ جامعہ نعیمیہ مراد آباد میں مزار ہے۔

بیرونی روابط 
 امام نعیم الدین مراد آبادی

1300ء کی پیدائشیں
1367ء کی وفیات
بریلوی مکتب فکر کی شخصیات
بیسویں صدی کے مسلمان محققین اسلام
بھارتی مرد شعرا
علمائے اہلسنت
مترجمین قرآن
مفسرین
چودہویں صدی کے ہندوستانی شعرا
احمد رضا خان کے خلفا
احناف
1887ء کی پیدائشیں
بیسویں صدی کے بھارتی شعرا
1948ء کی وفیات
بھارتی علمائے اسلام
بھارت کے سنی علما
اہل سنت
ویکی ڈیٹا سے مطابقت رکھنے والی مختصر تفصیل